paragraph_text: Ne zna se obitelj za koju je bila građena i čiji se grb nalazi u luneti dvorišnog portala. Poslije je pripadala splitskoj plemićkoj obitelj Cindro, čiji grb nalazimo na kapitel dvorišne lože. Stilski palača pripada kasnogotičkoj arhitekturi. Pročelje palače prema Dioklecijanovoj ulici je romaničko. Palača datira iz druge polovice 15. stoljeća. Projekt i izvedba pripisuju se Jurju Dalmatincu. Godine 1960. obnovljeni su pročelje palače, loža na prvom katu te dvorište s ložom i stubištem.